În general, durata cursurilor de șoferie variază în funcție de disponibilitatea ta și a instructorului auto sau de categoria de permis pentru care te înscrii la școala de șoferi. Știm însă că timpul tău este foarte important și-ți place să-l organizezi cât mai eficient, motiv pentru care este nevoie să ții cont de două aspecte:
numărul minim de ore de curs;
timpul pe care îl aloci orelor de condus;
Primul pas în pregătirea ta o reprezintă perioada de teorie care are o durată de 24 până la 30 de ore. După pregătirea teoretică urmează pregătirea practică, respectiv orele de condus, în care ieși pe traseu cu instructorul auto. Vei avea nevoie de minimum 30 de ore de condus în cadrul școlii, însă poți lua ore suplimentare dacă simți că nu sunt suficiente.
În general pregătirea efectivă în cadrul școlii de șoferi Soft Drive pentru categoria de permis B, durează între 6 și 8 săptămâni.